**Varsling av utbrudd av covid-19 via Vesuv-CIM**

*Fylkesmannen ber alle kommuneleger om å varsle og oppdatere utbrudd av SARS-Cov-2 i Vesuv-CIM.*

Vi ser dessverre at flere kommuner ikke varsler utbrudd i Vesuv-CIM.

Fylkesmannen får automatisk kopi av disse meldingene.

Dersom alle varsler i Vesuv-CIM , vil vi ha løpende oversikt over situasjonen i fylket uten å måtte sende ut eget rapporteringskrav for utbrudd.

Vi ber spesielt om dere anslår antall personer eksponert (antall i karantene) og skriver inn utfyllende opplysninger om smitteoppsporingsarbeid, konsekvenser for tjenester, tiltak og ev. andre opplysninger dere mener er viktige å dele, under «Andre kommentarer eller opplysninger om utbruddet». Oppdater opplysningene etterhvert som dere får ny informasjon.

Fra [Håndbok for oppdaging, vurdering og håndtering av Covid-19-utbrudd i kommunen](https://www.fhi.no/nettpub/overvaking-vurdering-og-handtering-av-covid-19-epidemien-i-kommunen/ti-trinn2/2.-varsling-informasjonsdeling-og-samarbeid/?term=&h=1):

*Informasjon om utbrudd i kommunen skal tidlig deles med FHI og med lokale aktører (nabokommuner, sykehuset og fylkesmannen) slik at …. kommunen kan få veiledning og bistand etter behov. … Kommunelegen skal varsle FHI om utbrudd etter MSIS-forskriften §§ 3-3 og 3-4, jf. smittevernloven § 2-3.*

Kommuneleger som har CIM-tilgang i egen virksomhet, skal logge seg inn i CIM for å komme til Vesuv. Vesuv er et menypunkt/ikon i CIM. Spørsmål rundt innlogging i CIM må håndteres lokalt av de lokale CIM-administratorene. Alle kommuner i Innlandet bruker krisestøtteverktøyet CIM.

Her er bruksanvisningen: [Slik varsler du om utbrudd gjennom Vesuv-CIM](https://www.fhi.no/sv/utbrudd/hvordan-varsle-om-utbrudd---vesuv/)

[Koronaveilederens kapittel om varsling og melding](https://www.fhi.no/nettpub/coronavirus/testing-og-oppfolging-av-smittede/melding-og-varsling-av-nytt-koronavirus/) er i dag oppdatert med følgende tekst:

***Varsling av utbrudd av covid-19***

*Utbrudd av covid-19 i og utenfor helseinstitusjon skal varsles til kommunelegen og Folkehelsehelseinstituttet, etter MSIS-forskriftens §§ 3-3 og 3-4. Varsling av utbrudd skjer gjennom utbruddsvarslingssystemet Vesuv. Se mer om utbruddsvarsling her:*

[*https://www.fhi.no/sv/utbrudd/*](https://eur03.safelinks.protection.outlook.com/?url=https%3A%2F%2Fwww.fhi.no%2Fsv%2Futbrudd%2F&data=02%7C01%7Cfmopbwe%40fylkesmannen.no%7C00c64c0946ba4aef572708d86b7959c3%7C8a6fa58e51534bfa9a8b573d985a4186%7C0%7C0%7C637377516231000482&sdata=Qp5dU3K4fLiQ0rv%2BV4Rn95AfUiBRav1ERj4jDZlX%2BgE%3D&reserved=0)

*Utbrudd kan defineres som:*

* *Flere tilfeller enn forventet av en bestemt sykdom innenfor et område i et gitt tidsrom*

*eller*

* *To eller flere tilfeller av samme sykdom som mistenkes å ha felles kilde*

*Ved covid-19 behøver ikke utbrudd som er begrenset til én husstand varsles, men dersom man mistenker ytterligere spredning, det involverer flere husstander eller utbruddet har skjedd i en setting utenfor privat husstand, bør det varsles.*

*Utbrudd begrenset til en husstand kan likevel varsles i Vesuv dersom kommunelegen ønsker å ha det registrert der for egen oversikt.*